cyanic-selkie/wikianc huggingface dataset:
বাংলাদেশ ও জাতিসংঘ
জাতিসংঘে বাংলাদেশের ভূমিকা
জাতিসংঘের নিরাপত্তা পরিষদের অস্থায়ী সদস্য হিসেবে বাংলাদেশ দু’বার নির্বাচিত হয়, প্রথমবার জাপানকে পরাজিত করে ১৯৭৯-১৯৮০ সালে এবং দ্বিতীয়বার ২০০০-২০০১ সালে। বাংলাদেশের প্রথমবারের (১৯৭৯-৮০) নিরাপত্তা পরিষদের অস্থায়ী সদস্যপদ লাভ ছিল অত্যন্ত গুরুত্বপূর্ণ। কারণ, সে সময়ে বিশ্বে ঠান্ডাযুদ্ধকালীন অবস্থা বিরাজমান ছিল এবং বিভিন্ন সংকটকালীন এজেন্ডা, যেমন: আরব-ইসরাইল উত্তেজনা, কম্বোডিয়ায় ভিয়েতনামীদের আগ্রাসন, আফগানিস্তানে সোভিয়েত অনুপ্রবেশ, ইরানের হোস্টেজ ইস্যু, ইরান-ইরাক যুদ্ধ, আফ্রিকান রাষ্ট্র রোডেশিয়ার স্বাধীনতা অর্জন এবং দক্ষিণ আফ্রিকার বিরুদ্ধে অস্ত্র নিষেধাজ্ঞা ইত্যাদি নিরাপত্তা পরিষদের এজেন্ডা হিসেবে উত্থাপিত হয়। বাংলাদেশ জোট নিরপেক্ষ রাষ্ট্রসমূহের সঙ্গে যৌথ উদ্যোগে কম্বোডিয়া এবং আফগানিস্তানের বিরুদ্ধে সোভিয়েত ভেটো প্রদানে বিরত রাখতে ব্যর্থ  হলেও অবরুদ্ধ আরবভূমিতে ইহুদি বসতিস্থাপনে বাধা দেয়ার ক্ষেত্রে নিরাপত্তা পরিষদে বাংলাদেশের উদ্যোগ কার্যকর ভূমিকা রাখে। তেহরানে আমেরিকান কূটনীতিকদের হোস্টেজ ইস্যুতে আন্তর্জাতিক আইনের মূলনীতির স্বীকৃতির লক্ষ্যে বাংলাদেশ রেজ্যুলেশনে সমর্থন জ্ঞাপন করে। একই সময়ে বাংলাদেশ জাতিসংঘের প্রতিনিধি হয়ে জিম্বাবুয়ে থেকে রোডেশিয়ার স্বাধীনতার প্রশ্নে যে নির্বাচন হয়, তার তদারকি করে এবং দক্ষিণ আফ্রিকার বিরুদ্ধে জাতিসংঘ নিরাপত্তা পরিষদের যে অস্ত্রনিষেধাজ্ঞা কমিটি হয় তার সভাপতি নির্বাচিত হয়। বিশ্বের পরিবর্তিত কূটনৈতিক পরিস্থিতিতে নিরাপত্তা পরিষদে দ্বিতীয় মেয়াদে সদস্যপদ লাভের সময়েও (২০০০-২০০১) বাংলাদেশ উল্লেখযোগ্য ভূমিকা রাখে। এঙ্গোলা, বসনিয়া হার্জেগোভিনা, গণতান্ত্রিক কঙ্গো প্রজাতন্ত্র (ডিআরসি), ইরাক, কসোভো, সিয়েরা লিয়ন এবং পূর্ব তিমুরের মতো বিষয়গুলো এ সময়ের নিরাপত্তা পরিষদের প্রাধান্য বিস্তারকারী ইস্যু হিসেবে বিবেচিত। এসময়ে বাংলাদেশ গুরুত্বপূর্ণ দুটো কমিটি, সিয়েরা লিয়ন বিষয়ক কমিটি এবং অনুমোদনের ভূমিকা বিষয়ক কার্যকমিটির সভাপতি হিসেবে কাজ করে। এছাড়াও বাংলাদেশ ২০০০ সালের মার্চ মাসে এবং ২০০১ সালের জুন মাসে নিরাপত্তা পরিষদের প্রেসিডেন্ট হিসেবে দায়িত্ব পালন করে।
১৯৭৪ সালে জাতিসংঘ সাধারণ পরিষদে গৃহীত নয়া আন্তর্জাতিক অর্থনৈতিক ব্যবস্থার এক শক্তিশালী প্রবক্তা হিসেবে বাংলাদেশের উল্লেখযোগ্য ভূমিকা ছিল। ১৯৭৮ সালের শেষের দিকে জাতিসংঘ অধিবেশনে নিরস্ত্রীকরণ বিষয়ক প্রস্ত্ততিমুলক কমিটির সদস্য হিসেবে বাংলাদেশ দায়িত্ব পালন করে এবং ১৯৭৯ সালের আগস্ট মাসে পাশকৃত পারমানবিক অস্ত্র প্রসার রোধ বিষয়ক চুক্তি (এনপিটি) প্রণয়নে ভূমিকা রাখে। এ ছাড়া ১৯৮২-৮৩ মেয়াদে ৭৭ জাতি গ্রুপের চেয়ারম্যান এবং ১৯৮০ থেকে স্বল্পোন্নত দেশগুলির সমন্বয়ক হিসেবে বাংলাদেশ কাজ করেছে। বাংলাদেশ ১৯৮৫ সালে শরণার্থী বিষয়ক হাইকমিশনের (ইউএনএইচসিআর) এবং ১৯৯৮ সালে বিশ্ববাণিজ্য সংস্থার সিটিডি কমিটির হাইকমিশনার নিযুক্ত হয়। বাংলাদেশের সাবেক রাষ্ট্রপতি আবু সাঈদ চৌধুরী মানবাধিকার কমিশনের চেয়ারম্যান হিসেবে ১৯৮৫ সালে দায়িত্ব পালন করেন। এছাড়া বাংলাদেশ মানবাধিকার কমিশনের সদস্য নির্বাচিত হয়ে ১৯৮৩-২০০০ মেয়াদে এবং ২০০৬-২০০৮ মেয়াদে কাজ করে।
বাংলাদেশ জাতিসংঘের অধীনে অনুষ্ঠিত প্রধান সম্মেলনগুলোতে বরাবরই অংশগ্রহণ করে। বিশ শতকের নববইয়ের দশকে জাতিসংঘের আহবানে যতগুলো গুরুত্বপূর্ণ সম্মেলন হয়েছে বাংলাদেশ সবক’টিতেই অংশগ্রহণ করেছে এবং বিভিন্ন ঘোষণা, প্লান অব অ্যাকশন প্রণয়নে অবদান রেখেছে। এই সম্মেলনগুলোর মধ্যে উল্লেখযোগ্য হলো: সবার জন্য শিক্ষা সম্মেলন (জোমটেইন, ১৯৯০), শিশু বিষয়ক বিশ্ব শীর্ষ সম্মেলন (নিউইয়ক,র্ ১৯৯০), ধরিত্রী সম্মেলন (রিওডি জেনিরো, ১৯৯২), পুষ্টি সম্মেলন (রোম, ১৯৯২), বিশ্ব মানবাধিকার সম্মেলন (ভিয়েনা, ১৯৯৩), আন্তর্জাতিক জনসংখ্যা ও উন্নয়ন সম্মেলন (কায়রো, ১৯৯৪), বিশ্ব সামাজিক উন্নয়ন শীর্ষ সম্মেলন (কোপেনহেগেন, ১৯৯৫), চতুর্থ বিশ্ব নারী সম্মেলন (বেইজিং, ১৯৯৫), দ্বিতীয় বিশ্ব আবাসন সম্মেলন (ইস্তাম্বুল, ১৯৯৬) এবং বিশ্ব খাদ্য সম্মেলন (রোম, ১৯৯৬)। ১৯৯৫ সালে অনুষ্ঠিত বেইজিং সম্মেলনে বাংলাদেশ নিজে অংশগ্রহণের পাশাপাশি এনজিওগুলোকে অংশগ্রহণ করতেও উৎসাহিত করেছে।
বাংলাদেশ জাতিসংঘের উদ্যোগে গৃহীত অনেকগুলি আন্তর্জাতিক চুক্তি ও মানবাধিকার সনদের স্বাক্ষরদাতা ও অনুসমর্থনকারী দেশ। এসবের মধ্যে গুরুত্বপূর্ণ কনভেনশন, চুক্তি এবং প্রটোকল যা বাংলাদেশ কর্তৃক স্বাক্ষর ও অনুসমর্থন হয়েছে সেগুলো হলো: সকল প্রকার বর্ণগত বৈষম্য বিলোপে আন্তর্জাতিক কনভেনশন, নারীদের বিরুদ্ধে সবধরনের বৈষম্য বিলোপে কনভেনশন (সিডো), শিশু অধিকার সংক্রান্ত কনভেনশন এবং অর্থনৈতিক, সামাজিক ও সাংস্কৃতিক অধিকার বিষয়ে আন্তর্জাতিক কভেন্যান্ট, এন্টি পারসোন্যাল মাইন ব্যবহার প্রতিরোধ বিষয়ক চুক্তি, মরুভুমিকরণ প্রতিরোধে জাতিসংঘ কনভেনশন (ইউএনসিসিডি), রিও জীববৈচিত্র্য কনভেনশন, ভিয়েনা কনভেনশন, মন্ট্রিল প্রটোকল, লন্ডন এমেন্ডমেন্ট, কোপেনহেগেন এমেন্ডমেন্ট, মন্ট্রিল এমেন্ডমেন্ট, বেইজিং এমেন্ডমেন্ট।
বাংলাদেশ আন্তর্জাতিক শান্তি ও সহযোগিতার প্রতি দৃঢ়প্রতিজ্ঞ। এ লক্ষ্যে উদ্বুদ্ধ হয়ে বাংলাদেশ ১৯৯৯ সালে জাতিসংঘ সাধারণ পরিষদের ৫৪ তম অধিবেশনে অ্যাকশন ফর এ কালচার অব পিস কর্মসূচী ঘোষণার সমন্বয়ক হিসেবে কাজ করে। এছাড়া বাংলাদেশ পিস বিল্ডিং কমিশনেরও প্রতিষ্ঠাতা-সদস্য। বর্তমানে জাতিসংঘের এক গুরুত্বপূর্ণ কাজ হচ্ছে বিশ্বের  বিভিন্ন সংঘাতময় এলাকায় চলমান শান্তিরক্ষা কার্যক্রম, যার সঙ্গে বাংলাদেশ গভীরভাবে জড়িত।  জাতিসংঘের শান্তিরক্ষা কার্যক্রমে অংশগ্রহণকারী শীর্ষস্থানে থাকা দেশসমূহের অন্যতম বাংলাদেশ। বাংলাদেশের এ ভূমিকার সূত্রপাত ঘটে ১৯৮৮ সালে ইরান-ইরাক মিলিটারি অবজারভেশন গ্রুপ (ইউএনআইআইএমওজি) এবং নামিবিয়াতে কার্যরত ইউনাইটেড নেশনস ট্রাঞ্জিশন অ্যাসিসট্যান্স গ্রুপে (ইউএনটিএজি) যোগদানের মাধ্যমে। পরবর্তী সময়ে ইউনিকম (ইউএনআইকেওএম) ফোর্সের অংশ হিসেবে গালফ যুদ্ধের সময় কুয়েতে এবং সৌদি আরবে বাংলাদেশ সেনাবাহিনীর একটি  প্রকৌশল ব্যাটালিয়ন পাঠানো হয়। তখন থেকে বাংলাদেশ জাতিসংঘ পরিচালিত ৪৫টি শান্তিরক্ষা মিশন কার্যক্রমের মাধ্যমে ২৫টি রাষ্ট্রে  ৮৩,০০০ জন শান্তিরক্ষী পাঠানোর মাধ্যমে দায়িত্ব পালন করে চলেছে। এই শান্তিরক্ষা কার্যক্রমের মধ্যে উল্লেখযোগ্য মিশন গুলো হলো: নামিবিয়াতে ইউএন ট্রাঞ্জিশন অ্যাসিসট্যান্স গ্রুপ (ইউএনটিএজি), কম্বোডিয়াতে ইউএন ট্রাঞ্জিশন অ্যাসিসট্যান্স গ্রুপ (ইউএনটিএসি) এবং ইউএন মিলিটারি লিঁয়াজো টীম (ইউএনএমএলটি), সোমালিয়াতে ইউএন অপারেশনস (ইউএনওএসওএম), উগান্ডা/রুয়ান্ডাতে ইউএন অবজার্ভার মিশন (ইউএনওএমইউআর), মোজাম্বিকে ইউএন অপারেশনস (ইউএনওএমওজেড), যুগোশ্ললাভিয়াতে ইউএন মিশন (ইউএনপিআরওএফওআর), লাইবেরিয়াতে ইউএন মিশন (ইউএনএমআইএল), হাইতিতে ইউএন মিশন (ইউএনএমআইএইচ), তাজাকিস্তানে ইউএন মিশন অব অবজার্ভার (ইউএনএমওটি), পশ্চিম সাহারাতে ইউএন মিশন ফর দ্যা রেফারেন্ডাম (এমআইএনইউআরএসও), সিয়েরা লিওনে ইউএন অ্যাসিসট্যান্স মিশন (ইউএনএএমএসআইএল), কসোভোতে ইউএন মিশন (ইউএনএমআইকে), জর্জিয়াতে ইউএন অবজার্ভার মিশন (ইউএনওএমআইজি), পূর্ব তিমুরে ইউএন মিশন ইন সাপোর্ট (ইউএনএমআইএসইটি), কঙ্গোতে ইউএন অর্গানাইজেশন মিশন (এমওএনইউসি), কোত দ্য’ল্যূভরে এবং ইথিওপিয়া/ইরিত্রিয়াতে ইউএন অপারেশনস (ইউএনএমইই)। ২০১০ সালের মার্চ মাস পর্যন্ত ১০,৫৭৪ জন (সামরিক বাহিনী এবং পুলিশ) শান্তিরক্ষী সদস্যকে জাতিসংঘের শান্তিরক্ষা কার্যক্রমের সঙ্গে যুক্ত করার মাধ্যমে বাংলাদেশ শান্তিরক্ষা কার্যক্রমে অংশগ্রহণকারী দেশসমূহের তালিকায় শীর্ষে অবস্থান করে এবং ১২টি মিশনে ১১টি রাষ্ট্রে বাংলাদেশের শান্তিরক্ষীরা কর্মরত রয়েছে। বর্তমানে বাংলাদেশের শান্তিরক্ষীরা দেশের জন্য  অন্যতম শীর্ষ বৈদেশিক মুদ্রা উপার্জনকারী শক্তি। বাংলাদেশের শান্তিরক্ষীরা তাঁদের দায়িত্ববোধ, কর্মনিষ্ঠা এবং দক্ষতা দ্বারা উচু মর্যাদায় আসীন হয়েছে এবং তা বিশ্ববাসীর কাছে স্বীকৃত ও প্রসংশিত হয়েছে। সংকটকালীন সময়ে বিশ্বশান্তি রক্ষায় ঝুকিপূর্ণ দায়িত্ব পালনকালে ৮৮ জন বাংলাদেশী শান্তিরক্ষা কর্মী এ পর্যন্ত তাঁদের জীবন উৎসর্গ করেছে।
বাংলাদেশে জাতিসংঘের ভূমিকা
বর্তমানে বাংলাদেশে জাতিসংঘের বিভিন্ন সংস্থার কার্যক্রম ব্যাপক আকারে দেখা যায়। বাংলাদেশের জনগণের উন্নয়ন ও অগ্রগতির লক্ষ্যে ১০ টির বেশি জাতিসংঘ সংস্থা বিভিন্ন কর্মসূচীর মাধ্যমে সরকার এবং জনগণের সাথে একত্রিত হয়ে কাজ করে যাচ্ছে। জাতিসংঘ সংস্থাসমূহের কাজের ক্ষেত্রগুলো হচ্ছে অর্থনীতি, বিদ্যুৎ শক্তি, পরিবেশ, জরুরী সহায়তা, শিক্ষা, দুর্যোগ, খাদ্য, জেন্ডার ইস্যু, সুশাসন, স্বাস্থ্য, মানবাধিকার, আদিবাসী জনগোষ্ঠী, অভিগমন, পুষ্টি, অংশীদারিত্ব, জনসংখ্যা, দারিদ্র, শরণার্থী, শহরায়ন, কর্মসংস্থান এবং জীবনধারণ। জাতিসংঘের সংস্থাসমূহ দেশের সুশাসনের লক্ষ্যে বিভিন্ন অ্যাক্ট ও অর্ডিন্যান্স তৈরিতে, এবং মানবাধিকার ইস্যু সমূহে ঝুকিপূর্ণ কর্মপরিকল্পনার উন্নয়নে এবং স্বাস্থ্য, শিক্ষা, পরিবেশ বিষয়ে দিকনির্দেশনা দিতে এবং অন্যান্য অর্থনৈতিক ও সামাজিক ক্ষেত্রে নীতিগত সমর্থন দিয়ে থাকে।
জাতীয় উন্নয়নের লক্ষ্যমাত্রা অর্জনে জাতিসংঘ উন্নয়ন সহায়তাকারী কাঠামোর (আনডাফ) মাধ্যমে জাতিসংঘের সকল সংস্থা একত্রিত হয়ে যৌথভাবে বাংলাদেশ সরকারের সাথে কাজ করে যাচ্ছে। বিশ্বে উন্নয়ন ধারণার মধ্যে সংযোগ স্থাপনকারী বাংলাদেশে অবস্থিত জাতিসংঘের অন্যতম প্রধান শাখা জাতিসংঘ উন্নয়ন কর্মসূচী (ইউএনডিপি) জাতিসংঘ টিমের সাথে একত্রিত হয়ে আনডাফ-এর বাস্তবায়ন এবং উন্নয়নে সহায়তা করে থাকে। এই লক্ষ্যে ইউএনডিপি সরকারি সংস্থাসমূহকে সহস্রাব্দের উন্নয়ন লক্ষ্যমাত্রা (এমডিজি) অর্জনের পরিকল্পনা প্রণয়ন এবং দেশের দারিদ্র বিমোচন কৌশলপত্র (পিআরএসপি) তৈরিতে সহায়তা করে যাচ্ছে।
জাতিসংঘ শিক্ষা বিজ্ঞান ও সাংস্কৃতিক সংস্থার (ইউনেস্কো) উদ্যোগে সুন্দরবন এবং আরো কিছু ঐতিহাসিক স্থান বিশ্ব ঐতিহ্যের তালিকায় অন্তর্ভুক্ত হয়েছে। পনেরো শতকে নির্মিত পাহাড়পুর বিহার এবং বাগেরহাটের বিভিন্ন মসজিদের সংরক্ষণের লক্ষ্যে ইউনেস্কো ১৯৮৫ সালে এক আন্তর্জাতিক ক্যাম্পেইনের আয়োজন করে। ২১শে ফেব্রুয়ারি আন্তর্জাতিক মাতৃভাষা দিবসের স্বীকৃতির ক্ষেত্রেও ইউনেস্কো প্রধান ভূমিকা পালন করে এবং প্রতি বছর বিশ্বের সর্বত্র ইউনেস্কোর তত্বাবধানে এই দিন মাতৃভাষা দিবস হিসেবে পালিত হয়ে থাকে।
জাতিসংঘ শিশু তহবিল (ইউনিসেফ)-এর তত্বাবধানে দরিদ্র জনগোষ্ঠীর বিশুদ্ধ পানি নিশ্চিত করার লক্ষ্যে দেশের সর্বত্র গভীর নলকুপ স্থাপনের উদ্যোগ নেয়া হয়। বিশ শতকের আশি ও নববইয়ের দশকে রোগ প্রতিরোধ ও নিয়ন্ত্রণ, প্রজননকালীন স্বাস্থ্যসেবা, এবং দুর্যোগ মোকাবেলায় সহায়তার ক্ষেত্রে ইউনিসেফ বিশেষ ভূমিকা রাখে। বিশ্বখাদ্য ও কৃষি সংস্থা দেশের বৃহত্তর কৃষি সেক্টরের সাথে জড়িত এবং বাংলাদেশের খাদ্যে স্বয়ংসম্পূর্ণতা অর্জনের যে লক্ষ্য তা পূরণে পর্যাপ্ত ধান, গম এবং অন্যান্য কৃষি উপকরণ দিয়ে সহায়তা করে থাকে। জাতিসংঘ জনসংখ্যা তহবিল (ইউএনএফপিএ) বাংলাদেশের সাথে যৌথভাবে কৌশলগত পরামর্শকমূলক সেবা এবং কমোডিটি সাপোর্ট দিয়ে থাকে। বাংলাদেশে ইউএনএফপিএ এ পর্যন্ত ছয়টি কান্ট্রি প্রোগ্রাম সম্পন্ন করেছে এবং বর্তমানে সপ্তম কান্ট্রি প্রোগাম (২০০৬-২০১০) বাস্তবায়নের কাজে নিয়োজিত রয়েছে। পরিবার পরিকল্পনা এবং জনসংখ্যা বৃদ্ধিতে স্থিতিশীলতা আনয়নের ক্ষেত্রেও ইউএনএফপিএ যুক্ত আছে। আন্তর্জাতিক শ্রম সংস্থা (আইএলও) বাংলাদেশের জনশক্তির শিক্ষা এবং প্রশিক্ষণের ক্ষেত্রে অগ্রণী ভূমিকা রাখছে এবং বাংলাদেশের শ্রম আইন আইএলও’র নীতিমালার সাথে ভারসাম্য রেখে প্রণীত হয়েছে। বিশ্ব খাদ্য কর্মসূচী (ডব্লিউএফপি) বাংলাদেশের কাজের বিনিময়ে খাদ্য এবং ভালনারেবল গ্রুপ ফিডিং (ভিজিএফ) কার্যক্রমে বিরাট ভূমিকা রেখেছে। জাতিসংঘ শরণার্থী বিষয়ক হাইকমিশন (ইউএনএইচসিআর) বাংলাদেশ সরকারের সাথে মায়ানমার থেকে আগত ২৮,০০০ শরণার্থীর কল্যাণে এবং তাদের জীবনযাত্রার উন্নয়নে ঘনিষ্ঠভাবে কাজ করে যাচ্ছে। বিশ্বব্যাংক এবং বাংলাদেশ ১৯৭২ সাল থেকে যৌথভাবে উন্নয়নের ক্ষেত্রে কাজ করে যাচ্ছে। বিশ্বব্যাংক দারিদ্র দূরীকরণের মাধ্যমে উন্নয়নের লক্ষ্যমাত্রা অর্জনে এবং জীবনযাত্রার মান উন্নয়নে বাংলাদেশের সহযোগী হয়ে কাজ করে থাকে। বিশ্বব্যাংক অন্যান্য উন্নয়ন সহযোগী সংস্থা, বেসরকারী সংস্থা, সুশীল সমাজ,  প্রাতিষ্ঠানিক লোকজন এবং স্থানীয় স্টক হোল্ডারদের সাথে ঘনিষ্ঠভাবে যুক্ত। এছাড়াও বিশ্বব্যাংক বাংলাদেশের উন্নয়ন প্রজেক্টে ঋণ সহায়তা দিয়ে থাকে। আন্তর্জাতিক অর্থ সংস্থা (আইএমএফ)-এর সাথে বাংলাদেশের ঘনিষ্ট সম্পর্ক রয়েছে। আইএমএফ’র ঋণ দেশের আর্থিক ব্যবস্থায় স্থিতিশীলতা আনয়নে সহায়তা করে থাকে। আন্তর্জাতিক বাণিজ্য সংস্থা (ডব্লিউটিও) বিশ্বের দরবারে বাংলাদেশের বাণিজ্য সুবিধা উন্মুক্ত করেছে। বিশ্ব স্বাস্থ্য সংস্থা (ডব্লিওএইচও) ১৯৭২ সাল থেকে বাংলাদেশের জনগনের স্বাস্থ্য উন্ন্য়ন এবং স্বাস্থ্য বিষয়ক কর্মপরিকল্পনা নির্ধারণে প্রযুক্তিগত সহায়তা দিয়ে আসছে। ডব্লিউএইচও বাংলাদেশের স্বাস্থ্য এবং ঔষুধ নীতি পর্যবেক্ষণ করছে।
বাংলাদেশে অবস্থিত জাতিসংঘের অনেক সংস্থা আর্থ-সামজিক প্রজেক্ট তৈরিতে সহায়তার লক্ষ্যে দেশের জনগোষ্ঠীকে বিভিন্ন প্রশিক্ষণ কর্মসূচী, ফেলোশীপ অথবা গবেষণার জন্য ফান্ড প্রদান করে থাকে। বাংলাদেশের উন্নয়ন কৌশল জাতিসংঘের সংস্থা সমূহের সাথে সমন্বয়ের মাধ্যমে সম্পন্ন হয় এবং জাতিসংঘের এই সংস্থাসমূহের একটি করে অফিসও বাংলাদেশে রয়েছে।
শান্তিরক্ষা
ডান|350x350পিক্সেল| বাংলাদেশ সামরিক জাতিসংঘ শান্তিরক্ষী বাহিনীর মানচিত্র বাংলাদেশ জাতিসংঘ শান্তিরক্ষা বাহিনী জাতিসংঘের অন্যতম বৃহত্তম কমান্ড বাহিনী এবং ডিসেম্বর ২০১৭ সালে শান্তিরক্ষা কার্যক্রমে ৭২৪৬ জন এতে নিযুক্ত ছিল। ১৯৮৮ সালে বাংলাদেশ সর্বপ্রথম তার সৈন্যদের শান্তিরক্ষা অভিযানে প্রেরণ করেছিল। পূর্ব তিমর, লেবানন, দক্ষিণ সুদান, নামিবিয়া হাইতি, লাইবেরিয়া প্রভৃতি বেশ কয়েকটি দেশে বাংলাদেশ শান্তিরক্ষী মোতায়েন করা হয়েছে। ১৯৮৮ থেকে ২০১৭ সাল পর্যন্ত, দেড় হাজারেরও বেশি বাংলাদেশী সেনা জাতিসংঘের শান্তিরক্ষায় অংশ নিয়েছে। ১৯৮৮ থেকে ২০১৭ পর্যন্ত, শান্তিবাহিনী অভিযানে ১৩৫ সেনা নিহত হয়েছে। ২০১৭ সালে বাংলাদেশ জাতিসংঘকে তৃতীয় বৃহত্তম সংখ্যক ব্যক্তি সরবরাহ করেছিল।
মাতৃভাষা দিবস
আন্তর্জাতিক মাতৃভাষা দিবস হিসেবে ঘোষণা করে। পৃথিবীতে বাঙ্গালিরা একমাত্র জাতি যারা নিজেদের মাতৃভাষাকে রক্ষা করার জন্য এবং রাষ্ট ভাষা হিসেবে প্র‍তিষ্ঠিত করার জন্য নিজেদের বুকের তাজা রক্ত দিয়ে রাজপথ রঞ্জিত করেছে।বাঙ্গালিরা রাষ্ট্র ভাষা হিসাবে বাংলাকে প্রতিষ্ঠা করার জন্য জীবন দিয়েছেন। অবশেষে বাংলাকে রাষ্ট্রভাষা হিসেবে প্রতিষ্ঠিত করেছেন। মাতৃভাষার প্রতি এমন ভালোবাসা আর মমত্ববৌধ পৃথিবীর ইতিহাসে বিরল।এরই স্বীকৃতি স্বরুপ ইউনেস্কো ২১ ফ্রেরুয়ারি কে আন্তর্জাতিক মাতৃভাষা দিবস  হিসাবে ঘোষণা করান। যে দিনটি ১৯৫২ সালে বাঙালি ভাষা আন্দোলনের অংশ হিসাবে বাঙালিদের পাকিস্তানের রাষ্ট্রভাষা করার প্রতিবাদ করতে গিয়ে পূর্ব পাকিস্তানে ।পুলিশের গুলিতে মারা গিয়েছিল  ।
লাদ।এর পরের বছর ২০০০ সালে প্রথম বিশ্বের ১৮৮ টি দেশে ২১ ফ্রেরুয়ারি আন্তর্জাতিক মাতৃভাষা দিবস হিসেবে পালিত হয়েছে। যা এখন পর্যন্ত চলমান রয়েছে
আসিফ মহিউদ্দীন
আসিফ মহিউদ্দীন (জন্ম ২৪ ফেব্রুয়ারি, ১৯৮৪) একজন বাংলাদেশী নাস্তিক্যবাদী, ধর্মনিরপেক্ষ কর্মী, ধর্মীয় সমালোচক এবং নারীবাদী। ২০১২ সালে তিনি ডয়চে ভেলে থেকে দ্য ববস-বেস্ট অফ অনলাইন এক্টিভিজম পুরস্কার লাভ করেন, যেখানে বলা হয়, "আসিফের ব্লগ ছিল বাংলাদেশের সবথেকে বেশি পঠিত ওয়েব পাতাগুলোর মধ্যে একটি, এবং এটি বাংলাদেশের " জন-বিরোধী রাজনীতি" এর ক্ষেত্রে ধর্মীয় মৌলবাদের কঠোর সমালোচনার জন্য পরিচিত ছিল। ২০১৩ সালের ১৫ই জানুয়ারিতে তিনি ইসলামি চরমপন্থীদের দ্বারা গুপ্তহত্যা প্রচেষ্টার শিকার হন ও বেঁচে যান। কয়েক মাস পরে তিনি ইসলাম ও ইসলামের নবীমুহাম্মদকে নিয়ে অবমাননাকর মন্তব্য করার কারণে বাংলাদেশ সরকার কর্তৃক তিনবার কারারুদ্ধ হন। অব্যাহত আন্তর্জাতিক চাপের জন্য আসিফ মহিউদ্দীনকে কারামুক্ত করা হয়, তারপর ২০১৪ সালে নিজ দেশ ত্যাগ করে তিনি জার্মানিতে চলে যান এবং এখন পর্যন্ত তিনি জার্মানিতেই অবস্থান করছেন। ২০১৫ সালে তিনি সাংবাদিকতার জন্য অ্যানা পলিটকফস্কায়া পুরস্কার লাভ করেন।
বাল্যকাল ও শিক্ষা
আসিফ মহিউদ্দীন ঢাকার একটি মুসলিম পরিবারে একজন মধ্যম পদমর্যাদার সরকারী চাকুরিজীবীর সন্তান হিসেবে জন্মগ্রহণ করেন ও পালিত হন। তিনি বিদ্যালয় থেকে এসে মসজিদে ধর্মশিক্ষা গ্রহণ করতেন, সেই ব্যাপারে তিনি বলেন, "আমি অনেক হাস্যকর বিষয় শিখেছি - যেমন আমি স্বর্গে কুমারী লাভ করব, বা চিরকালের জন্য নরকে চূড়ান্ত শাস্তি ভোগ করব"। তার পিতামাতার দুঃখের জন্য তিনি তাকে শেখানো ধর্মীয় রীতি নিয়ে বারবার প্রশ্ন উত্থাপন করতে থাকেন। তার এই গুরুতর প্রশ্নগুলো এবং শিক্ষকদের প্রশ্নের ভক্তিহীন উত্তরের জন্য তাকে প্রায়ই অনেক মার খেতে হয়েছে। ১৩ বছর বয়সে তিনি নিজেকে একজন নাস্তিক বলে ঘোষণা করেছিলেন।
আসিফ মহিউদ্দীন বিজ্ঞান সম্পর্কে পড়তে শুরু করেন এবং ১৬ বছর বয়স (২০০০ সাল) থেকে তিনি ঢাকার সংবাদপত্রগুলোতে ইসলামবাদীদের অবৈজ্ঞানিক দাবিগুলোকে চ্যালেঞ্জ করা শুরু করেন। একটি বিজ্ঞান পত্রিকায় কুরআনে বর্ণিত অলৌকিক ঘটনাকে আধুনিক বিজ্ঞানের সাথে সংগতি আনার এবং যেভাবেই হোক যৌক্তিক বৈজ্ঞানিক পদ্ধতির দ্বারা একে ব্যাখ্যা করার প্রচেষ্টা নেয়া হয়েছে এমন একটি প্রবন্ধ পড়ার পর তার এই কাজ শুরু হয়। আসিফ মহিউদ্দীন এর প্রতিক্রিয়ায় একটি প্রবন্ধ লেখেন, যেখানে তিনি দাবি করেছিলেন, নবী মুহাম্মাদের বোরাকে করে স্বর্গে উড়ে যাওয়া বৈজ্ঞানিকভাবে অসম্ভব। এটি এবং ঢাকার বাংলা সংবাদপত্রগুলোতে তার অন্যান্য সমালোচনামূলক ও ব্যাজস্তুতিপূর্ণ প্রবন্ধ মুক্তমনা ও ধর্মীয় সমালোচক হিসেবে তার মর্যাদা বৃদ্ধি করে। এর ফলে তিনি অন্যান্য সমমনা অনলাইন সক্রিয় কর্মীদেরও সংস্পর্শে আসেন।
মহাবিদ্যালয়ে যাওয়ার আগ পর্যন্ত বিদ্যালয়ে তার উপর মারধর অব্যাহত ছিল। মহাবিদ্যালয়ে প্রবেশ করে তিনি নিজেকে পুলিস সহিংসতা, নারী অধিকার, এবং উন্নততর গণতন্ত্রের জন্য রাজনীতিতে যুক্ত হতে শুরু করেন। ২০০৬ সালে তিনি ব্লগিং শুরু করেন। ২০০৮ সালে তিনি কম্পিউটার বিজ্ঞানে ডিগ্রি অর্জন করেন। ২০১০ সালে তিনি ঢাকায় বাংলাদেশী মুক্তমনা, নাস্তিক্যবাদী, অজ্ঞেয়বাদী ও অন্যান্য অবিশ্বাসীদের নিয়ে প্রথম সম্মেলনের আয়োজন করেন, যেখানে ৩৪ জন উপস্থিত হয়েছিলেন।
জার্মানিতে গমন এবং চলমান সক্রিয়তা
২০১৪ সালের এপ্রিল থেকে আসিফ মহিউদ্দীন জার্মানিতে বসবাস করেন, প্রাথমিকভাবে তিনি হামবুর্গ ভিত্তিক স্টিফটুং ফুর পলিটিশ ভারফলগটে (ফাউন্ডেশন ফর দ্য পলিটিকালি রিপ্রেসড বা রাজনৈতিকভাবে নির্যাতিতদের জন্য সংগঠন) থেকে বৃত্তি পেতেন, এবং পরবর্তীতে তিনি অ্যামনেস্টি ইন্টারন্যাশনালেরও সমর্থন লাভ করেন।
২০১৪ সালের এপ্রিল মাসে ডয়চে ভেলের সাথে একটি সাক্ষাৎকারে তিনি বলেন যে, তিনি জার্মানিতে সম্পূর্ণ নিরাপদ বোধ করেন না। মাত্র কয়েক দিন আগে কোন একজন জার্মানিতে গিয়ে তাকে হত্যা করার ডাক দিয়ে ফেইসবুকে পোস্ট করেন। সেই পোস্টে ১২০০ জন পছন্দ করেছিল এবং সেটি অনেকবার শেয়ার করা হয়েছিল। এমনকি জার্মানিতে বসবাসকারী কিছু মুসলমান বা মুসলমান-সংখ্যাগরিষ্ঠ দেশ থেকে জার্মানিতে আসা অভিবাসীদের কাছেও তার দৃষ্টিভঙ্গি কঠোরভাবে প্রত্যাখ্যাত হয়েছে। এক বছরের বৃত্তি পাওয়ার পর, আসিফ মহিউদ্দীন পরিকল্পনা অনুসারে বাংলাদেশে প্রত্যাবর্তন না করে জার্মানিতে থাকার সিদ্ধান্ত গ্রহণ করেন। ইতিমধ্যে তিনি ইসলামবাদীদের 'এক নম্বর শত্রুতে" পরিণত হয়ে গিয়েছিলেন।
আসিফ মহিউদ্দীন তার ইন্টারনেট কার্যক্রম পরিবর্তন করেনি। তার পুরানো ব্লগ বন্ধ হয়ে যাবার কারণে, তিনি ফেইসবুকে এবং অন্যান্য অনলাইন চ্যানেলে তার দৃষ্টিভঙ্গি ছড়িয়ে দিতে শুরু করেন। ২৯ জুন, ২০১৫ তারিখে তিনি টেনিসির মেমফিসে আমেরিকান এথিস্টস-এর জাতীয় সম্মেলন সহ বিভিন্ন সম্মেলন ও অনুষ্ঠানে তিনি বক্তা হিসেবে জড়িত।
রাষ্ট্রবিরোধী মামলা
২০২০ সালের ৫ মে ডিজিটাল নিরাপত্তা আইনের অধীনে "আই এম বাংলাদেশি" (I am Bangladeshi) নামের একটি ফেসবুক পেজ থেকে 'রাষ্ট্রবিরোধী পোস্ট, মহামারী করোনা, সরকারদলীয় বিভিন্ন নেতার কার্টুন দিয়ে গুজব ছড়িয়ে জনগণের মধ্যে বিভ্রান্তি সৃষ্টির' অভিযোগে র‌্যাব-৩ এর ওয়ারেন্ট অফিসার মো আবু বকর সিদ্দিক কর্তৃক ১১ জনের বিরুদ্ধে মামলা করা হয়, যাতে পেজটি চালানোর দায়ে ছয়জনকে আসামি করা হয় এবং হোয়াটসঅ্যাপ ও মেসেঞ্জারে তাদের সঙ্গে ব্যক্তিগত কথোপকথনের জেরে আসিফ মহিউদ্দীন সহ আরও ৫ জনকে আসামী করা হয়।
প্রভাব
জানুয়ারী ২০১৩-তে আসিফ মহিউদ্দীনের উপর গুপ্তহত্যার চেষ্টাকে দেশে ও বিদেশে ব্যাপকভাবে প্রচার করা হয়। তার উপর হামলার পর বাংলাদেশে ধারাবাহিকভাবে বহু ব্লগার, ধর্মনিরপেক্ষ এবং ইসলামী মতবাদের সমালোচকদের উপর হামলা ও হত্যার ঘটনা ঘটে, জুলাই ২০১৬ পর্যন্ত এরকম ঘটনার সংখ্যা ছিল ৪৮। আসিফ এই বিষয়টিও তুলে ধরেন যে, তিনি হামলার পরও বেঁচে গেছেন বলে প্রচুর পরিমাণে আন্তর্জাতিক মনোযোগ আকর্ষণ করতে সক্ষম হন। বিশেষত ডয়চে ভেলে এর ইংরেজি ভাষার পরিষেবা তার সম্পর্কে অনেক প্রতিবেদন প্রকাশ করে।
মেগান মার্কল
রেচল মেগান মার্কল (জন্ম আগস্ট ৪, ১৯৮১) একজন মার্কিন অভিনেত্রী, মডেল এবং মানবাধিকার কর্মী। ২০১১ সাল থেকে মার্কল,  মার্কিন অপরাধমূলক নাট্য ধারাবাহিক স্যুটস্ এ র‍্যাচল জেইন চরিত্রে অভিনয় করেছেন। এছাড়াও তিনি  কল্পবিজ্ঞান এবংগোয়েন্দা কাহিনী সমৃদ্ধ মার্কিন ধারাবাহিক ফ্রিংগি এর বিশেষ গোয়েন্দা "এ্যামি জেসাপ" ভূমিকায় অভিনয়ের জন্য সবার নিকট পরিচিত। তিনি পর্বে একজন স্বনিযুক্ত  খোশনবিশ হিসেবেও কাজ করেছেন।
মার্কলের জন্ম হয় মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে এবং তিনি সেখানেই প্রতিপালিত হন। তিনি মার্কিন যুক্তরাষ্ট্রের ইলিনয় রাজ্যের ইভানসস্টন শহরে অবস্থিত নর্থওয়েস্টার্ন বিশ্ববিদ্যালয় থেকে থিয়েটার এবং আন্তর্জাতিক গবেষণা বিষয়ের উপর স্নাতক ডিগ্রী অর্জন করেন।
তার, ইংল্যান্ডের রাজপরিবারের রাজপুত্র, রাজপুত্র হ্যারি'র সাথে বাগদান সম্পন্ন হয়েছে। তাদের বাগদানের সম্পন্ন হওয়ার কথা ২০১৭ সালের ২৭শে নভেম্বর ঘোষণা করা হয়। তার বাগদানের পরবর্তী সময়ে, তিনি তার অভিনয় জীবন থেকে অবসর নিয়ে নিজেকে মানবিক কাজে একান্তভাবে নিয়োজিত করার পরিকল্পনা করেছেন।
প্রাথমিক জীবন
রেচল মেগান মার্কল ১৯৮১ সালের ৪ই আগস্ট, মার্কিন যুক্তরাষ্ট্রের লস অ্যাঞ্জেলেস শহরে জন্মগ্রহণ করেন । তিনি তার বাবা-মা সম্পর্কে বলেছেন যে "আমার বাবা একজন শ্বেতাঙ্গ মার্কিনী এবং আমার মা একজন আফ্রিকান বংশোদ্ভূত মার্কিনী ... আমি আশ্বস্ত করতে এসেছি যে, [এটি এবং] আমি কে, এবং আরো সবার উদ্দেশে বলতে চাই আমি কোথা থেকে এসেছি, একজন দৃঢ়, আত্মবিশ্বাসী, মিশ্র জাতি নারী হিসাবে আমার গর্ববোধের আওয়াজ দিতে।" তার মা ডোরিয়ার মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে অবস্থিত ইউনিভার্সিটি অব সাউদার্ন ক্যালিফোর্নিয়া থেকে সমাজ কর্ম বিষয়ের উপর একটি ডিগ্রী রয়েছে, এবং তিনি লস অ্যাঞ্জেলেস শহরের ভিউ পার্ক-উইন্ডজর হিলস্ নামক স্থানে বসবাস করেন, এবং তিনি একজন মনোবিজ্ঞানী এবং যোগব্যায়ামের শিক্ষিকা হিসেবে কর্মরত আছেন।  তার বাবা, টমাস মার্কল, মেক্সিকোতে বসবাস করেন, তিনি এমি পুরস্কার-বিজয়ী একজন সৌদামিনী পরিচালক, যার পেশার দরুন তার ছোট মেয়ে মাঝে মাঝে  ম্যারিড... উইথ চিলড্রেন নামক স্যুটিং সেট দেখতে যেত।  মার্কলে তার বাবার মাধ্যমে ওলন্দাজ, ইংরেজ, এবং আইরিশদের বংশধর।
মার্কল, লস অ্যাঞ্জেলেস শহরের হলিউড নামক এলাকায় বেড়ে ওঠেন। মাত্র ৫ বছর বয়সে তিনি বেসরকারী স্কুল এ পড়াশোনা করেন; প্রথমে হলিউড লিটল রেড স্কুল হাউজ এবং পরে লস অ্যাঞ্জেলেসের ইমেক্যুলেটহার্ট হাই স্কুল, মেয়েদের, একটি বেসরকারী ক্যাথলিক স্কুল এ'ও পড়াশোনা করেন। তিনি ২০০৩ সালে নর্থওয়েস্টার্ন বিশ্ববিদ্যালয় থেকে স্নাতক শেষ করেন, এটি মার্কিন যুক্তরাষ্ট্রের শিকাগো শহরের পাশে অবস্থিত, যেখানে তিনি থিয়েটার এবং আন্তর্জাতিক গবেষণা বিষয়ের উপর স্নাতক ডিগ্রী অর্জন করেন; এর পাঠ্যক্রমের মধ্যে আর্জেন্টিনা এর রাজধানী বুয়েনোস আইরেস এ অবস্থিত মার্কিন দূতাবাসে শিক্ষানিশ হিসেকে কাজ করাও অন্তভূক্ত ছিল।
পূর্বের সম্পর্ক
২০০৪ সাল থেকে ২০১১ সাল পযন্ত মার্কলে এবং মার্কিন অভিনেতা এবং প্রযোজক ট্রেভর এনগেল্টনের মধ্যে অন্তরঙ্গ সম্পর্ক চলে। তারা ২০১১ সালের ১০ই সেপ্টেম্বর বিয়ে করেন, এবং ২০১৩ সালের আগস্ট মাসে তাদের বিবাহ বিচ্ছেদ ঘটে। ২০১৬ সালের জুন মাস থেকে তার এবং রাজপুত্র হ্যারি'র মধ্যে অন্তরঙ্গতামূলক সম্পর্ক চলছে, যিনি ব্রিটিশ রাজপরিবারের ৫ম উত্তরাধিকারী। রাজপুত্র হ্যারি এবং মার্কলে তাদের পারস্পরিক বন্ধু-বান্ধবীদের দ্বারা পর্ব নির্ধারিত উপস্থাপনে প্রথম মিলিত হন। গণমাধ্যম ২০১৬ সালের অক্টোবর মাসে, এই সম্পর্কের ব্যাপারে প্রতিবেদন প্রকাশ করে। ২০১৬ সালের ৮ই নভেম্বর, রাজ পরিবারের যোগাযোগ সচিব একটি সরকারি বিবৃতি প্রকাশ করেন, যেটিতে "অপব্যবহার এবং হয়রানিমূলক সংকেত " মার্কেলের প্রতি উদ্দিষ্ট করে সম্বোধন করা হয়। বিবৃতিতে মার্কেলের দিকে উদ্দিষ্ট করে লিঙ্গবাদ, বর্ণবাদ ও মানহানিকর বক্তব্য প্রকাশ করা হয়, যার মধ্যে একটি জাতীয় সংবাদপত্রের মূল পাতার একটি অনির্বাচিত "স্মারক" অন্যতম।    এটি গণমাধ্যমকে ওই খবর গুলোর থেকে বাদ দেবার নিমিত্বে "সংখ্যাগরিষ্ঠতার পক্ষে" যেতে বাধ্য করে।
২০১৭ সলের সেপ্টেম্বর মাসে মার্কিন জনপ্রিয় ম্যাগাজিন ভ্যানেটি ফেয়ার এর সাথে এক সাক্ষাৎকারকালে, মার্কলে প্রথম বারের মত রাজপুত্র হ্যারির প্রতি তার ভালবাসার ব্যাপারে মুথ খোলেন, তিনি বলেন; আমারা দু'জন মানুষ, যারা খুবই শুখী এবং প্রেমে পরে গেছি। এই কথাটি গণামাধ্যমে আসার পূর্বে আমরা খুব শান্তভাবে প্রায় ৬ মাস প্রেম করে আসছিলাম এবং আমি ঐ পুরো সময় ধরে কাজে ব্যাস্ত ছিলাম, আর যা পরিবর্তীত হয়েছে তা একমাত্র মানুষের অনুধাবনতা। " ঐ মাসের শেষ দিকে তারা কানাডা'র অন্টারিও রাজ্যের শহর টরোন্টো'তে আয়োজিত একটি অফিশিয়াল রাজবাগদান অনুষ্ঠান- ইনভিক্টাস গেমস্ এর একটি হুইলচেয়ার আরোহীদের টেনিস প্রতিযোগীতায় এবং এর সমাপনী অনুষ্ঠানে, জনসম্মুথ্যে প্রথমবারের মত হাজির হন।
তখন টরোন্টো তার অভিনীত ধারাবাহিক "স্যুটস্" এর চিত্রগ্রহণের কাজ চলার কারণে, মার্কলে সেখানো একটি এপার্টমেন্টে বসবাস করতেন কিন্তু ২০১৭ সালের নভেম্বর মাসে ধারাবাহিকটির সপ্তম সিজনের চিত্রগ্রহণের কাজ সমাপ্ত হওয়ার ফলে তিনি আবার ফিরে আসেন।
বাগদান
২০১৭ সালের ২৭শে নভেম্বর, ঘোষণা করা হয় যে, রাজপুত্র হ্যারি এবং মার্কলের বাগদান সম্পন্ন হয়েছে। তার পরবর্তীতে, তিনি হ্যারির পরিবার এবং দ্বিতীয় এলিজাবেথ এর সাথে ব্যক্তিগতভাবে কয়েকবার দেখা করেছেন। দম্পতিদ্বয় ২০১৮ সালের মে মাসে তাদের বিয়ের পর লন্ডনে অবস্থিত নটিংহাম কেটেজে বসবাস করবে, যেটি রাজবাসভবন কেনসিংটন পেলেস এর মধ্যে অবস্থিত। বাগদানের যে আংটিটি রাজপুত্র হ্যারি মার্কলে কে পড়িয়ে দিয়েছেন, সেটি তিনটি হীরার সমন্বয়ে গঠিত, এর মধ্যে দুটি রাজপুত্রের মা, ডায়ানা, প্রিন্সেস অব ওয়েলস'র জহরত সংগ্রহ থেকে নেওয়া হয়েছে।
তাহির দার
মোহাম্মদ তাহির দার (জন্ম: ১৭ মার্চ ১৯৭৫) একজন বাহরাইন ক্রিকেটার । তিনি ২০১৩ আইসিসি ওয়ার্ল্ড ক্রিকেট লিগ বিভাগ সিক্স টুর্নামেন্টে খেলেছিলেন। ২০১৯ সালে ওয়েস্টার্ন অঞ্চল টি-টোয়েন্টি টুর্নামেন্টে ২০ জানুয়ারী ২০১৯ তারিখে ওমানে সৌদি আরবের বিপক্ষে বাহরাইনের হয়ে তার টি-টোয়েন্টি আন্তর্জাতিক (টি-২০) তে আত্মপ্রকাশ ঘটে।
ব্রেস্টুরেন্ট
থাম্ব| [[বিকিনি স্পোর্টস বার এবং গ্রিল|বিকিনি স্পোর্টস বার অ্যান্ড গ্রিলের পরিচারিকা (অস্টিন, ২০১০)]] ব্রেস্টুরেন্ট হল এমন রেস্তোরাঁ যেখানে মহিলা ওয়েটিং কর্মীদের অলস পোশাক পরা প্রয়োজন। মার্কিন যুক্তরাষ্ট্রে রেস্তোরাঁ চেইন হুটার্স খোলার পর এই শব্দটি ১৯৯০-এর দশকের গোড়ার দিকে প্রচারিত হয়। এই ফরমেট পরবর্তীতে অন্যান্য রেস্তোরাঁ যেমন রেডনেক হেভেন, টিল্টেড কিল্ট পাব ও ইটারি, টুইন পিকস, বোম্বশেলস, বোন ড্যাডিস, ওজোস লোকোস, চুলার বিকিনি স্পোর্টস বার অ্যান্ড গ্রিল, র্যাকস, শো-মিস, মগস অ্যান্ড জগস এবং উইংহাউস বার অ্যন্ড গ্রিল চালু করে।
এই রেস্তোরাঁগুলি প্রায়শই একটি যৌন দ্বিমুখী মার্কার নাম ব্যবহার করে এবং সাজসজ্জা এবং মেনু উভয় ক্ষেত্রেই উপযুক্ত থিমও থাকতে পারে। রেস্তোরাঁগুলি গ্রাহকদের জন্য বিশেষ সুবিধা দিতে পারে, যেমন অ্যালকোহল এবং ফ্লার্ট সার্ভার।
ডেভ রান্ডল
ডেভিড ব্রায়ান রান্ডল (Dave Rundle; জন্ম: ২৫ সেপ্টেম্বর, ১৯৬৫) কেপটাউনে জন্মগ্রহণকারী প্রথিতযশা ও সাবেক দক্ষিণ আফ্রিকান আন্তর্জাতিক ক্রিকেটার।  দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৪ থেকে ২০০০ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেছেন। দলে তিনি মূলতঃ ডানহাতি অফব্রেক স্পিন বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন ডেভ রান্ডল।
খেলোয়াড়ী জীবন
দক্ষিণ আফ্রিকার পক্ষে কোন টেস্টে অংশগ্রহণ করার সুযোগ পাননি ডেভ রান্ডল। তবে, ১৯৯৪ সালে মাত্র দুইটি একদিনের আন্তর্জাতিকে অংশগ্রহণ করার সৌভাগ্য লাভ করেন। ১৯৯৩-৯৪ মৌসুমে স্বাগতিক অস্ট্রেলিয়ার বিপক্ষে একদিনের আন্তর্জাতিকে ওডিআই অভিষেক হয়। ৯ জানুয়ারি, ১৯৯৪ তারিখে ব্রিসবেনের ওলুনগাব্বায় অভিষেক খেলায় ৯ ওভার বোলিং করে ৪/৪২ পেয়েছিলেন।
ঝুলন গোস্বামী
ঝুলন গোস্বামী (Jhulan Goswami) (জন্মঃ ২৫ নভেম্বর ১৯৮২, নদিয়া, পশ্চিমবঙ্গ, ভারত) হলেন একজন অল-রাউন্ডার ক্রিকেটার যিনি ভারতের জাতীয় মহিলা ক্রিকেটে দল, বেঙ্গল উমেন, ইস্ট জোন উমেন এবং এশিয়ান উমেন এলেভেন দলের হয়ে ক্রিকেট খেলেন।
তিনি ২০০৭ সালের বর্ষসেরা আইসিসি নারী খেলোয়াড় পুরস্কার লাভ করেন এবং ২০১১ সালের শ্রেষ্ঠ নারী ক্রিকেটার হিসেবে এম এ চিদাম্বরম ট্রফি জিতে নেন। সাম্প্রতিক সময়ে তিনি ভারতীয় নারী ক্রিকেট দলের অধিনায়ক থেকে সরে এসেছেন। তিনি মিতালী রাজ কর্তৃক অনুসৃত হয়েছেন।
জন্ম ও শৈশব
১৯৮২ সালের ২৫শে নভেম্বর ঝুলন গোস্বামী জন্মগ্রহণ করেন। তার পিতা নিশীথ গোস্বামী এয়ার ইন্ডিয়ার একজন ক্যান্টিন কর্মী ছিলেন। তার মাতা ঝর্ণা গোস্বামী গৃহবধূ। ঝুলনের এক ভাই ও এক বোন কুনাল ও ঝুম্পা। শৈশবে ঝুলন পশ্চিমবঙ্গের নদিয়া জেলার চাকদাহ নামক ছোট্ট শহরের বসবাস করতেন।
শুরুর ক্রিকেট জীবন
ছোটবেলা থেকেই ঝুলন ক্রিকেট খেলায় আকৃষ্ট। স্থানীয় খেলার মাঠ ফ্রেন্ডস ক্লাব এবং নবারুণ সমিতিতে ঝুলনের ক্রিকেট খেলার হাতেখড়ি। এরপর চাকদহ থেকে ভোরের ট্রেনে কলকাতায় এসে বিবেকানন্দ পার্কে নিয়মিত প্র্যাকটিস শুরু। কোচ স্বপন সাধুর কাছ থেকে ক্রিকেটের প্রথাগত প্রশিক্ষণ শুরু বিবেকানন্দ পার্কে।বোলার হিসেবে খেলা শুর করার পরামর্শ দেন কোচ স্বপন সাধু।
একদিনের আন্তর্জাতিক ক্রিকেট
মহিলা ক্রিকেটার হিসেবে ওয়ানডে ক্রিকেটে সর্বোচ্চ উইকেট শিকারী এখন ভারতের ডানহাতি ফাস্ট বোলার ঝুলন গোস্বামী। এই রেকর্ড গড়তে তিনি পিছনে ফেলেছেন অস্ট্রেলিয়ার ক্যাথরিন ফিটজপ্যাট্রিককে। ফিটজপ্যাট্রিকের উইকেটসংখ্যা ছিল ১৮০। পোচেস্ট্রুমে দক্ষিণ আফ্রিকার বিপক্ষে সিরিজে ঝুলন এই রেকর্ড গড়েন। রেইসিবে এসতোজাকেকে আউট করার মাধ্যমে দারুণ এই রেকর্ডের অধিকারী হয়েছেন ঝুলন। ম্যাচে তিনি ৭.৩ ওভারে মাত্র ২০ রানে ৩ উইকেট দখল করেছেন।
২০০২ সালের ৬ই জানুয়ারি ইংল্যান্ডের বিপক্ষে একদিনের ক্রিকেটে ঝুলনের আন্তর্জাতিক অভিষেক হয়েছিল। মহিলাদের ক্রিকেটে অন্যতম দ্রুততম বোলার হিসেবে তাকে বিবেচনা করা হয়। ক্যারিয়ারে তার সেরা বোলিং পরিসংখ্যান ৩১ রানে ৬ উইকেট। ভারতীয় এই পেসারের সংগ্রহে এখন ১৯৫টি উইকেট, এখনও পর্যন্ত খেলেছেন ১৬৪টি ম্যাচ। ২০০৫ এবং ২০১৭ এই দুইবছর মহিলা বিশ্বকাপ ক্রিকেটের ফাইনালে পৌছায় ভারতীয় মহিলা ক্রিকেট দল। ২০১৭ বিশ্বকাপ ফাইনালে ১০ ওভারে, ৩টে মেডেন ওভার সহ  ২৩ রান দিনে ৩ উইকেট পান ঝুলন। তবে দুইবার বিশ্বকাপ ফাইনালে পৌঁছালেও বিশ্বকাপ জয় এখনও অধরা ভারতীয় মহিলা ক্রিকেট দলের। একদিনের আন্তর্জাতিক ক্রিকেটে ১৬৪টি ম্যাচ খেলে ঝুলনের ঝুলিতে ৯৯৫ রান।
টেস্ট ক্রিকেট ও টি-টোয়েন্টি ক্রিকেট
১০ টি টেস্টে ঝুলনের উইকেট সংখ্যা ৪০টি এবং মোট রান ২৮৩। টি-টোয়েন্টিতে ৬০ টি ম্যাচ খেলে ঝুলনের সংগ্রহ ৫০ টি উইকেট, মোট রান ৩৯১।
পুরস্কার ও সম্মান
২০০৬ সালে ইংল্যান্ডের বিরুদ্ধে টেস্ট সিরিজে গুরুত্বপূর্ণ ভূমিকা নেন ঝুলন। প্রথম টেস্ট ম্যাচে নাইটওয়াচম্যান হিসেবে ব্যাট করতে নেমে অর্ধশত রান করেন। দ্বিতীয় টেস্টে দুই ইনিংস মিলিয়ে ১০ টি উইকেট দখল করেন। প্রথম ইনিংসে ৩৩ রান দিয়ে ৫ উইকেট এবং দ্বিতীয় ইনিংসে ৪৫ রান দিয়ে ৫ উইকেট দখল করেন ঝুলন। ভারত এই টেস্ট সিরিজটি জয়লাভ করে। টেস্ট সিরিজে ঝুলনের কৃতিত্বকে সম্মান জানিয়ে ঝুলনকে বিশেষ পুরস্কার হিসেবে মুম্বাইতে  ক্যাস্ট্রল অ্যাওয়ার্ড প্রদান করা হয়। প্রথম ভারতীয় মহিলা ক্রিকেটার হিসেবে আইসিসি বর্ষসেরা মহিলা ক্রিকেটার পুরস্কার পান ঝুলন গোস্বামী। সাউথ অফ্রিকার জোহেনসবার্গে এই পুরস্কারটি গ্রহণ করেন ঝুলন। ২০১০ সালের ২৯, অগাস্ট ক্রীড়া ক্ষেত্রের সর্বোচ্চ সরকারি সম্মান পান ঝুলন গোস্বামী। তৎকালীন মাননীয়া রাষ্ট্রপতি প্রতিভা পাতিল দিল্লির রাষ্ট্রপতি ভবনে ঝুলনের হাতে এই সম্মান তুলে দেন। ক্রীড়া ক্ষেত্রের বিশেষ অবদানের জন্য ভারতের চতুর্থ সর্বোচ্চ নাগরিক সম্মান পদ্মশ্রী পুরস্কার লাভ করেন ঝুলন। ২০১২ সালে তিনি রাষ্ট্রপতির কাছ থেকে পুরস্কারটি গ্রহণ করেন। ২০১৭ সালে কল্যাণী বিশ্ববিদ্যালয় ডি লিট সম্মান দিয়ে সম্মানিত করে প্রাক্তন ভারত অধিনায়ক এবং বর্তমানে একদিনের ম্যাচে বিশ্বে সর্বোচ্চ উইকেটের মালিক ঝুলন গোস্বামীকে। রাজ্যপাল কেশরীনাথ ত্রিপাঠী সান্মানিক ডি লিট তুলে দেন নদীয়া জেলার চাকদার মেয়ে ঝুলন গোস্বামীর হাতে। বাংলা তো বটেই, ভারতে প্রথম  কোনও মহিলা ক্রিকেটার  এই  ডি লিট সম্মান পেয়েছেন।
তথ্যচিত্রে ঝুলন
ভারতের মহিলা ক্রিকেট দলের দাপুটে পেসার ঝুলন গোস্বামীর বায়োপিক তৈরি হতে চলেছে। বাংলার ক্রিকেটার ঝুলন গোস্বামীর জীবন সেলুলয়েডে তুলে ধরার উদ্যোগ নিয়েছেন পরিচালক সুশান্ত দাস। সিনেমাটি হবে হিন্দিতে। সিনেমার নাম প্রাথমিকভাবে ‘চাকদা এক্সপ্রেস’ হবে বলে ঠিক হয়েছে।
জেমি কক্স
জেমি কক্স (Jamie Cox; জন্ম: ১৫ অক্টোবর, ১৯৬৯) তাসমানিয়ার বার্নি এলাকায় জন্মগ্রহণকারী প্রথম-শ্রেণীর সাবেক অস্ট্রেলীয় ক্রিকেটার। ঘরোয়া প্রথম-শ্রেণীর অস্ট্রেলীয় ক্রিকেটে তাসমানিয়ান টাইগার্স ও ইংরেজ কাউন্টি ক্রিকেটে সমারসেটের প্রতিনিধিত্ব করেছেন তিনি। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শীতা দেখিয়েছেন তিনি।
১৯৮৭ থেকে ২০০৬ সালে পর্যন্ত তাসমানিয়া ও ২০০১ থেকে ২০০৪ সাল পর্যন্ত সমারসেটের পক্ষে খেলেছেন তিনি। কাউন্টিতে সমারসেটের অধিনায়কের দায়িত্বে ছিলেন জেমি কক্স। এছাড়াও, ক্রিকেট অস্ট্রেলিয়ার জাতীয় দল নির্বাচকমণ্ডলীর সাবেক সদস্য ছিলেন। এরপূর্বে সাউথ অস্ট্রেলিয়ান ক্রিকেট অ্যাসোসিয়েশনে ক্রিকেট পরিচালক হিসেবে কাজ করেছেন তিনি। বর্তমানে এএফএলে সেন্ট কিল্ডা ফুটবল ক্লাবে জেনারেল ম্যানেজারের দায়িত্ব পালন করছেন।
প্রারম্ভিক জীবন
১৫ অক্টোবর, ১৯৬৯ তারিখে তাসমানিয়ার বার্নি এলাকায় জেমি কক্সের জন্ম। তরুণ বয়সেই বেশকিছু ব্যাটিং রেকর্ড ভেঙ্গে ফেলেন। উচ্চ বিদ্যালয়ে অধ্যয়নকালীন বিল লরি’র গড়া পূর্বেকার ব্যাটিং রেকর্ড ভঙ্গ করেন। ১৫ বছর বয়সে ১৯৮৪ সালে উইনইয়ার্ডের পক্ষে প্রথম স্তরের ক্রিকেটে অভিষিক্ত হন।
তরুণ অবস্থায় জেমি কক্স অস্ট্রেলিয়ান রুলস ফুটবলে স্থানীয় দল উইনইয়ার্ডের পক্ষাবলম্বন করেন। এরপর ১৯৮৭ সালে ভিক্টোরিয়ান ফুটবল লীগে এসেনডন ফুটবল ক্লাবে প্রাথমিকভাবে যুক্ত হন। তবে, তিনি কখনো বোম্বার্সের সাথে বড়দের খেলায় অংশ নেননি। এর পরিবর্তে ক্রিকেটের দিকেই মনোনিবেশ ঘটান।
প্রথম মৌসুমেই প্রথম স্তরের ক্রিকেটে তাসমানিয়ার সদস্যরূপে ডেন হিলসের সাথে জুটি গড়ে নতুন রেকর্ড স্থাপন করেন। এরপর ১৯৮৭ সালে ১৮তম জন্মদিনের পূর্বেই প্রথম-শ্রেণীর ক্রিকেটের দিকে ধাবিত হন।
খেলোয়াড়ী জীবন
অস্ট্রেলিয়ার পক্ষে খেলার প্রত্যাশা পূরণের পর টেস্ট ক্রিকেটে দলের অধিনায়কত্ব লাভের স্বপ্ন ছিল তার। প্রথম পাঁচ মৌসুমে হিলসের দূর্দান্ত ব্যাটিংশৈলী প্রদর্শন স্বত্ত্বেও কক্সের ব্যাটিং গড় ৩০-এর নিচে ছিল।
কাউন্টি ক্রিকেটে অংশগ্রহণ
২০০১ সালে ইংল্যান্ডের কাউন্টি ক্রিকেটে সমারসেটের প্রতিনিধিত্ব করেন। এ সময় সফরকারী অস্ট্রেলিয়া দলের বিপক্ষে খেলেন তিনি।
২০০৪ মৌসুমে সমারসেটের পক্ষে খেলার পর কাউন্টি দল থেকে বাদ পড়েন তিনি। তখন তিনি অবসর গ্রহণের দিকে ধাবিত হচ্ছিলেন ও তাসমানিয়া কর্তৃপক্ষও তাকে দলে রাখেনি। পরবর্তী মৌসুমে মাঝে-মধ্যে খেলায় অংশ নিতে থাকেন। এরপর মার্চ, ২০০৬ সালে প্রথম-শ্রেণীর খেলোয়াড়ী জীবন থেকে অবসর গ্রহণের কথা ঘোষণা করেন জেমি কক্স।
অবসর
খেলোয়াড়ী জীবন থেকে অবসর নেয়ার পর ক্রিকেট জগতে বিশ্লেষক/সাংবাদিক এবং তাসমানিয়ান স্পোর্ট ইনস্টিটিউটে অ্যাথলেট ক্যারিয়ার ও এডুকেশন কনসালট্যান্ট হিসেবে অবতীর্ণ হয়েছিলেন।
পোস্টকার্ডস সিরিজে খেলোয়াড় থাকা অবস্থাতেই লিখতে শুরু করেন ও বিভিন্ন সংবাদপত্রে প্রকাশিত হতে থাকে। এরপূর্বেই অস্ট্রেলিয়া ও আন্তর্জাতিক পর্যায়ের মুদ্রিত মাধ্যমেও হাজির হতে থাকেন। তন্মধ্যে, ইনসাইড ক্রিকেট সাময়িকী ও এবিসি টেলিভিশনে ধারাভাষ্যকার হিসেবে অংশ নেন।
নভেম্বর, ২০০৬ সালে আকস্মিকভাবে জাতীয় ক্রিকেট দলের নির্বাচকমণ্ডলীর সদস্যরূপে অন্তর্ভুক্ত হন তিনি। তিনি অ্যালান বর্ডারের পরিবর্তে মনোনীত হয়েছিলেন। তবে, ২০১১ সালে তাকে এ দায়িত্ব থেকে অব্যাহতি প্রদান করা হয়।
২০০৮ সালের মাঝামাঝি সময় থেকে সাউথ অস্ট্রেলিয়ান ক্রিকেট অ্যাসোসিয়েশনের ক্রিকেট ডিরেক্টর হিসেবে দায়িত্ব পালন করেন। ২০১৪ সালে তাকে বরখাস্ত করা হয়।
ডিসেম্বর, ২০১৪ সালে এএফএল ক্লাব সেন্ট কিল্ডার জেনারেল ম্যানেজার - ফুটবল পারফরমেন্স হিসেবে জেমি কক্সকে মনোনয়ন দেয়া হয়।
ইনক্রেটিন
ইনক্রেটিন (Incretin) বলতে কয়েকটি বিপাকীয় হরমোনকে বুঝায় যারা রক্তে গ্লুকোজের মাত্রা কমাতে ভূমিকা পালন করে। ইনক্রেটিনের কাজের পদ্ধতি হলো এরা খাওয়ার পর রক্তে গ্লুকোজের মাত্রা বেড়ে যাওয়ার পূর্বেই অগ্ন্যাশয় এর বিটা কোষ থেকে ইনসুলিন নিঃসরণ বাড়িয়ে দেয়। এরা পাকস্থলী থেকে খাবার নির্গমন গতি কমিয়ে দেয় ফলে বিভিন্ন পুষ্টিকণা শোষণ হার কমে যায় এবং খাদ্যগ্রহণ হারও কমে যায়। এরা আলফা কোষ থেকে গ্লুকাগন নিঃসরণ কমায়।
"অনেক ফ্যাক্টর ইনসুলিন নিঃসরণকে উদ্দীপ্ত করে তার মধ্যে রক্তের গ্লুকোজ অন্যতম; ইনক্রেটিনসমূহ বিশেষত GIP ও GLP-1 যারা যথাক্রমে অন্ত্রের K ও L কোষ থেকে নিঃসৃত হয় তারাও এক্ষেত্রে গুরুত্বপূর্ণ ভুমিকা রাখে।", (Rang and Dale's Pharmacology (2015)).
ইনক্রেটিনের কাজ
GLP-1 তৈরি হয় ক্ষুদ্রান্ত্র(আইলিয়াম) ও ঊর্ধ্বমুখী কোলনে(এসকল জায়গাতে L কোষ বেশি থাকে) এবং খাদ্যের সংস্পর্শ পেলে নিঃসৃত হয়। কার্বোহাইড্রেট ও স্নেহ সমৃদ্ধ খাবার এদের প্রধান উদ্দীপক তবে ফ্যাটি এসিড, অ্যামাইনো এসিড, তন্তুযুক্ত খাবার এগুলোও GLP-1 নিঃসরণে উদ্দীপনা দেয়। এদের ইনসুলিন নিঃসরণ পদ্ধতি অনেকটা গ্লুকোজ নির্ভর অর্থাৎ রক্তপ্রবাহে গ্লুকোজ বৃদ্ধি পেলে কেবল তখনি এরা ইনসুলিন নিঃসরণ করতে অগ্ন্যাশয়কে উদ্দীপনা দিবে। GLP-1 ক্ষরণ দুটি ফেজে হবে; প্রথমত খাবার খাওয়ার ৫-১৫ মিনিটের মধ্যে এবং দ্বিতীয়বার ৩০-৬০ মিনিটের মধ্যে। এটি গ্লুকাগণ নিঃসরণ কমায়। এছাড়াও GLP-1 এর আরো অনেক উপকারী প্রভাব রয়েছে যেমন: এটি পাকস্থলীর খাবার নির্গমন গতি কমিয়ে দেয় এর ফলে কার্বোহাইড্রেট শোষণ হার অনেক ধীর হয়ে যায় ফলশ্রুতিতে খাবার পর রক্তে গ্লুকোজের মাত্রা বৃদ্ধির হারও ধীর হয়ে যায়, এটা ক্ষুধাকে দমিয়ে রাখে এবং গ্যাস্ট্রিক এসিড ক্ষরণ কমায়। প্রাণীর উপর গবেষণা করে দেখা গেছে এটা অগ্ন্যাশয়ের বিটা কোষ কে পুনরুৎপাদিত হতে সাহায্য করে, অ্যাপোপটোসিস (কোষের আত্মহত্যার পদ্ধতি) হতে বাধা দেয় ফলে বিদ্যমান বিটা কোষগুলো বেঁচে থাকতে পারে। অপরদিকে GIP ক্ষুদ্রান্ত্রের উপরের দিকে(ডিওডেনাম ও জেজুনামে K কোষ থেকে, K কোষ সবচেয়ে বেশি থাকে ডিওডেনাম ও জেজুনামে, অল্প পরিমাণে থাকে আইলিয়ামে) তৈরি হয় এবং গ্লুকোজের সংস্পর্শে আসা মাত্রই ইনসুলিন নিঃসরণ কে ত্বরান্বিত করে। GLP-1 এর মত GIP বিটা কোষের বেঁচে থাকা ও এর সংখ্যা বৃদ্ধিতে সহায়তা করে।
ইনক্রেটিন মিমেটিকস
টাইপ-২ ডায়াবেটিস রোগীদের রক্তে GIP এর ঘনত্ব স্বাভাবিক থাকে অথবা কিছুটা বেড়ে যায় কিন্তু এদের ইনসুলিন নিঃসরণ ক্ষমতা লোপ পায়। অপরদিকে, GLP-1 ডায়াবেটিস রোগীদের ক্ষেত্রেও ইনসুলিন ক্ষরণ করতে পারে; এই তথ্যের উপর ভিত্তি করে ডায়াবেটিসের চিকিৎসার জন্য GLP-1 এনালগ তৈরির চেষ্টা করা হয়। কিছু দীর্ঘস্থায়ী GLP-1 এনালগ উদ্ভাবন করা হয়েছে যারা ইনসুলিন নিঃসরণ করে যেমন এক্সেনাটাইড, লিরাগ্লুটাইড, অ্যালবিগ্লুটাইড, ডুলাগ্লুটাইড, লিক্সিসেনাটাইড এগুলো ব্যবহারের জন্য অনুমোদিত হয়েছে। এদেরকে GLP-1 রিসেপ্টর অ্যাগনিস্ট বা ইনক্রেটিন মিমেটিক বলে। এর অন্যতম অসুবিধা হলো এটি অবশ্যই ত্বকের নিচে ইনজেকশনের মাধ্যমে দিতে হবে। DPP-4 ইনহিবিটর যেমন সিটাগ্লিপটিন, ভিল্ডাগ্লিপ্টিন, লিনাগ্লিপ্টিন প্রভৃতি ডায়াবেটিসের চিকিৎসায় ব্যবহার হয়। এগুলো ট্যাবলেট হিসেবে মুখে সেবনীয়। উল্লেখ্য DPP-4 এনজাইম GLP-1 and GIP কে নিষ্ক্রিয় করে। উক্ত ওষুধসমুহ DPP-4 এনজাইম কে নিবৃত করে রাখবে ফলে ইনক্রেটিন দীর্ঘসময় কাজ করতে পারবে।
ইতিহাস
১৯০২ সালে Bayliss ও Starling প্রস্তাব করেন যে অন্ত্রীয় মিউকোসাতে একটি হরমোন আছে যা অগ্ন্যাশয়ের বহিঃক্ষরা গ্রন্থির ক্ষরণ বাড়ায়। তারা এর নাম দিয়েছিলেন সিক্রেটিন।
যাহোক এই অন্ত্রীয় মিউকোসার নির্যাস টাইপ-১ ডায়াবেটিস রোগীদের খাইয়ে কোন ফল পাওয়া যায়নি। ১৯৩২ সালে La Barre ক্ষুদ্রান্ত্রের মিউকোসা থেকে নির্যাসিত একটি হরমোনের নাম ইনক্রেটিন রাখার প্রস্তাব করেন যা রক্তে গ্লুকোজের মাত্রা কমিয়েছিল। তিনি এটাকে ডায়াবেটিসের চিকিৎসায় ব্যবহারের প্রস্তাব করেন। তবে ১৯৩৯-১৯৪০ সালে Leow et al. তাদের গবেষণার উপর ভিত্তি করে ইনক্রেটিনের উপস্থিতির ব্যাপারে সন্দেহ পোষণ করেন। এরপরে প্রায় ৩০ বছর এ বিষয়ে আর গবেষণা হয়নি।
সাম্প্রতিক গবেষণা
১৯৭০ সালে অন্ত্রীয় মিউকোসা থেকে GIP পৃথক করে সিকোয়েন্স করা হয়(JC Brown)। ১৯৭৩ সালে Brown and Dupre গবেষণা করে দেখেন যে GIP ইনসুলিন নিঃসরণ উদ্দীপিত করে তখন এর নাম রাখা হয় গ্লুকোজ ডিপেন্ডেন্ট ইনসুলিনোট্রপিক পেপটাইড যার পূর্বের নাম ছিল গ্যাস্ট্রিক ইনহিবিটরি পেপটাইড। যাহোক প্রাথমিক গবেষণা ডায়াবেটিসের চিকিৎসায় এর উপযোগিতা প্রতিষ্ঠা করতে ব্যর্থ হয়। ১৯৮৩ সালে G. Bell, et al. মানব প্রোগ্লুকাগন জিন ক্লোন করতে সক্ষম হয়েছিলেন এবং পরবর্তীতে এর সিকোয়েন্স বের করা হয়। যাহোক ইনসুলিনের উপর সমগ্র GLP-1 অণুর কোন প্রভাব নেই শুধু এর একটি নির্দিষ্ট সিকোয়েন্স GLP-1 (7-36) অ্যামাইড ইনসুলিন নিঃসরণ করে। এটি খুব দ্রুত DPP-4 এর মাধ্যমে নিষ্ক্রিয় হয়ে GLP-1 (9-36) পরিণত হয় যার প্লাজমা অর্ধায়ু মাত্র ১-২ মিনিট। GIP অণুও খুব দ্রুত DPP-4 এর মাধ্যমে GIP (3-42) তে পরিণত হয়ে নিষ্ক্রিয় হয়।
বহিঃসংযোগ
ইনক্রেটিন
'জাম-দ্ব্যাংস-দাম-ছোস
'জাম-দ্ব্যাংস-দাম-ছোস তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটাত্তরতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
'জাম-দ্ব্যাংস-দাম-ছোস তিব্বতের খাম্স অঞ্চলের র্গ্যাল-রোং নামক স্থানে জন্মগ্রহণ করেন। তিনি গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি এই মহাবিদ্যালয় ছাড়াও দ্গা'-ল্দান বৌদ্ধবিহারের ব্যাং-র্ত্সে  মহাবিদ্যালয়ের প্রধানের দায়িত্ব লাভ করেন। ১৮৬১ খ্রিষ্টাব্দে তিনি দ্গা'-ল্দান বৌদ্ধবিহারের আটাত্তরতম প্রধান হিসেবে নির্বাচিত হন এবং সাত বছর এই পদে থাকেন।
ইমরান নাশিদ
ইমরান নাশিদ (Imran Nasheed; জন্ম: ১৪ আগস্ট ১৯৮৮) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ঈগলস এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেন।
ইমরান ২০১৬ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।
মন্টুরাম পাখিরা
মন্টুরাম পাখিরা একজন পশ্চিমবঙ্গের রাজনীতিবিদ ও সর্বভারতীয় তৃণমূল কংগ্রেসের সদস্য। বর্তমানে তিনি পশ্চিমবঙ্গের মন্ত্রী পরিষদে সুন্দরবন উন্নয়নের  দায়িত্বভারপ্রাপ্ত একজন প্রতিমন্ত্রী।
রাজনীতি
তিনি ২০০১ সালে কাকদ্বীপ-নির্বাচনক্ষেত্র থেকে বিধানসভায় প্রথম নির্বাচিত হন। তিনি ২০১১ সালে পুনরায় নির্বাচিত হন।
আবওয়া অভিযান
থাম্ব|Saudi Arabia relief location map
আবওয়া অভিযান বা গাজওয়ায়ে আবওয়া ২ হিজরির সফর মাসে (আগস্ট ৬২৩ খ্রিষ্টাব্দ) সংঘটিত হয়। ৭০জন সদস্য নিয়ে গঠিত বাহিনীকে মুহাম্মাদ এই অভিযানে নেতৃত্ব দিয়েছেন। কুরাইশ কাফেলার পথরোধ করার জন্য তিনি এই অভিযানের নেতৃত্ব দেন। এক পর্যায়ে তিনি তাদের নিয়ে ওয়াদ্দান পৌছান। তবে বাহিনীটি কুরাইশদের মুখোমুখি হতে পারেনি। এই অভিযানকালে বনু দামরার সাথে মুহাম্মাদ  এর মৈত্রী চুক্তি হয়েছিল।  এটি প্রথম কোনো অভিযান যাতে মুহাম্মাদ সশরীরে নেতৃত্ব দিয়েছেন। বাহিনীটি মোট ১৫দিন মদিনার বাইরে ছিল। বাহিনীর পতাকা ছিল সাদা এবং হামজা ইবনে আবদুল মুত্তালিব ছিলেন বাহিনীর পতাকাবাহক।
পটভূমি
হিজরতের পর অবতীর্ণ কুরআনের আয়াতে মুসলিমদেরকে অস্ত্রধারণের অনুমতি দেয়া হয়। এসময় মুহাম্মাদ কুরাইশদের বিরুদ্ধে সামরিক অভিযান প্রেরণ করেন। আবওয়া অভিযান তদ্রূপ একটি অভিযান ছিল।
বনু জামরাহর সাথে চুক্তি
অভিযানকালে বনু দামরা গোত্রের নেতা আমর ইবনে মুখশি যমরির সাথে মুহাম্মদ মিত্রতামূলক চুক্তি সম্পাদন করেন। এতে নিম্নোক্ত বক্তব্য ছিল:
"'এটা হচ্ছে বনু দামরার জন্য আল্লাহর রাসুল মুহাম্মাদ এর দলিল। এই গোত্রের লোকেরা তাদের জীবন ও সম্পদের নিরাপত্তা লাভ করবে। যতক্ষণ না তারা আল্লাহর দ্বীনের বিরুদ্ধে যুদ্ধে লিপ্ত না হয় ততক্ষণ তারা আক্রান্ত হলে আক্রমণকারীদের বিরুদ্ধে তাদের সাহায্য করা হবে। পক্ষান্তরে, যখনই রাসুলুল্লাহ তার সাহায্যের প্রয়োজনে তাদেরকে আহ্বান জানাবেন তখনই তার সাহায্যার্থে তাদেরকে এগিয়ে আসতে হবে।'"এই চুক্তির অর্থ উভয় পক্ষকে একে অপরকে আক্রমণ করা, একে অপরের শত্রু সম্মেলনে যোগদান করা বা একে অপরের শত্রুদের সমর্থন করা থেকে নিষেধ করা হয়েছিল।  উইলিয়াম মন্টগোমেরি ওয়াট এটিকে মক্কা লোকদের উস্কে দেওয়ার মুহাম্মদের ইচ্ছাকৃত প্রচেষ্টা হিসাবে দেখেছিলেন।
দ্য বোট রেস ১৮২৯
নেপথ্য
১৮২৭ সালে ক্যামব্রিজ বিশ্ববিদ্যালয়ের পাশে গডে উঠা কক্সেড নাবিক দল কয়েক বছরে জনপ্রিয়তা অর্জনে সক্ষম হয়। ১৮২৯ সালে ফেব্রুয়ারিতে ধর্মীয় ছুটির সময় ডাকা এক বৈঠকে ক্যামব্রিজ বিশ্ববিদ্যালয়ের নাবিক দল অক্সফোর্ড বিশ্ববিদ্যালয়ের নাবিক দলকে লন্ডনের নিকটে আট চালক বিশিষ্ট কক্সেড নৌকা প্রতিযোগিতায় অংশগ্রহণের আহবান জানায়। প্রতিযোগিতার তারিখ রাখা হয় ১৮২৯ সালে ১০ জুন এবং ৫০০ ব্রিটিশ মুদ্রা বিজয়ী পুরস্কার নির্ধারণ করা হয়। দুই দলের সাঁজ সজ্জা বেশ জাঁকজমক ছিল, তাদের নৌকাও ছিল দেখার মত। স্টিফেন ডেভিড ও ইসাক কিং  অক্সফোর্ড বিশ্ববিদ্যালয়ের জন্য লম্বা সরু সবুজ নৌকা নির্মাণ করেছিল। ক্যামব্রিজ বিশ্ববিদ্যালয়ের গোলাপি রঙের নৌকা তৎকালীন মন্ত্রী  তৈরি করে দিয়েছিলেন।
অংশগ্রহণকারী দল
ক্যামব্রিজ বিশ্ববিদ্যালয়ের যারা অংশগ্রহণ করে ছিল তাদের গড় ওজন ছিল ১১ স্টুন একক বা ( ৭০.৫০ কিলো গ্রাম) । অক্সফোর্ড বিশ্ববিদ্যালয়ের নাবিক দলের ওজন সম্পূর্ণ  নিবন্ধন করা হয়নি ।
প্রতিযোগিতা
টেমস নদীর নৌকা বাইচ ২২৫ কিলো মিটার দীর্ঘ ছিল। ক্যামব্রিজ লটারিতে জয়ী হয় এবং অক্সফোর্ডের পাশে দ্রুত বাইচ  শুরু করে, তার পর অক্সফোর্ড তার নৌকা বাইচ প্রদর্শন করে ।  এ সম্পর্কে লেখক উইলিয়াম ম্যাকমিচেল বলেন" জুনের এই আবহাওয়া যেন আমাদের পক্ষেই ছিল"। এই প্রতিযোগিতা সন্ধ্যা ৬ টায় শুরু হওয়ার কথা থাকলেও কিছু সমস্যার কারণে তা ১ ঘণ্টা  পিছিয়ে ৭ টায় শুরু হয়। এই ঐতিহাসিক প্রতিযোগিতা উপভোগ করতে প্রায় ২০,০০০ মানুষ উপস্থিত হয় । দুই দলই বেশি গতি উঠানোর চেষ্টা করেছে, কিন্তু অক্সফোর্ডের গতি অনেক বেশি ছিল । অবশেষে দুই দলের সময়ের ব্যবধান বিবেচনা করে জয়ী দল নির্ণয় করা হয় । অক্সফোর্ড ১৪ মিনিট  ৩০ সেকেন্ডের ব্যবধানে জয়ী হয়।
সনদ
এপর্যন্ত মোট ১৬১ টি প্রতিযোগিতা অনুষ্ঠিত হয়। ক্যামব্রিজ ৮১ বার ও অক্সফোর্ড ৭৯ বার জয়ী হয়। প্রথম প্রতিযোগিতার সাত বছর পর ১৮৩৬ সালে ২য় প্রতিযোগিতা হয় । কালক্রমে এটি বার্ষিক প্রতিযোগিতার স্থান দখল করে। বিশ্ব যুদ্ধের কারণ ছাড়াও ১৮৭৭ সালে একটি প্রতিযোগিতা স্থগিত ঘোষণা করা হয়।
তথ্যসূত্র
টীকা
গ্রন্থপঞ্জি
মেদান
মেদান ইন্দোনেশিয়ার উত্তর সুমাত্রা প্রদেশের রাজধানী ও বৃহত্তম শহর। এটি সুমাত্রার একটি আঞ্চলিক কেন্দ্র ও আর্থিক কেন্দ্র, সেই সাথে জাকার্তা, সুরাবায়া ও মাকাসারের পাশাপাশি ইন্দোনেশিয়ার চারটি প্রধান কেন্দ্রীয় শহরের একটি। শহরের সীমার মধ্যে মেদানের জনসংখ্যা ২০২০ সালের আদমশুমারি অনুসারে ২৪,৩৫,২৫২ জন  এবং নির্মানাধীন শহুরে এলাকায় ৪.৪ মিলিয়নেরও বেশি, যা শহরটিকে ইন্দোনেশিয়ার চতুর্থ বৃহত্তম শহুরে এলাকায় পরিণত করে।  মেদান মহানগর অঞ্চলের মধ্যে প্রতিবেশী বিনজাই, দেলি সেরডাং রিজেন্সি ও কারো রিজেন্সির একটি অংশ রয়েছে। এটি জাভার বাইরে বৃহত্তম মহানগর অঞ্চল, যেখানে ২০২০ সালের আদমশুমারিতে ৪৭,৪৪,৩২৩ জন বাসিন্দা গণনা করা হয়। মেদান একটি বহুসংস্কৃতিক মহানগর এবং মালাক্কা প্রণালীর তীরবর্তী একটি ব্যস্ত বাণিজ্য শহর। ইন্দোনেশিয়ার পশ্চিমাঞ্চলের প্রবেশদ্বার মেদান বেলওয়ান বন্দর ও কুয়ালানামু আন্তর্জাতিক বিমানবন্দর দ্বারা সমর্থিত, উভয়ই টোল সড়ক ও রেলপথের মাধ্যমে শহরের কেন্দ্রের সাথে সংযুক্ত।
এই শহরটি প্রতিষ্ঠা করেন গুরু পতিমপাস, একজন কারো, যিনি দেলি নদী ও বাবুরা নদীর সঙ্গমস্থলের জলাভূমি অঞ্চলকে কাম্পুং মেদান পুত্রি নামে নামকরণ করেন। এটি পরে দেলি সালতানাতের একটি অংশ হয়ে ওঠে, যা ১৬৩২ সালে প্রতিষ্ঠিত হয়। নবম সুলতানি সুলতান মা'মুন আল রসিদ পেরকাসা আলমের সাহায্যে এবং চীনা ব্যবসায়ী তজং ইয়ং হিয়ান ও তজং এ ফাইয়ের সাহায্যে, অর্থনীতির দ্রুত উন্নয়ন মেদানকে "হেট ল্যান্ড ডলার" ডাকনামের সাথে একটি বাণিজ্যকেন্দ্রে রূপান্তরিত করে, যার অর্থ "টাকার জমি"। শহর থেকে বেলাওয়ান বন্দরে রাবার, চা, কাঠ, পাম তেল ও চিনি পাঠানোর জন্য দেলি রেলপথ প্রতিষ্ঠিত হয়। উত্তর সুমাত্রার প্রাদেশিক রাজধানী হওয়ার পূর্বে মেদান পূর্ব সুমাত্রা রাষ্ট্রের রাজধানী ছিল। প্যারিসের সাথে শহরের সাদৃশ্যের কারণে মেদানকে পারিজ ভ্যান সুমাত্রা বলা হয়।
ফরিদপুর ইউনিয়ন, কুলিয়ারচর
ফরিদপুর ইউনিয়ন পরিষদ বাংলদেশের কিশোরগঞ্জ জেলার কুলিয়ারচর উপজেলার একটি ইউনিয়ন। এর দক্ষিণে ব্রহ্মপুত্র নদ, পশ্চিমে বিন্নাবাইদ ইউনিয়ন, উত্তরে সালুয়া ইউনিয়ন ও পূর্বে ছয়সূতী ইউনিয়ন।
আয়তন
ফরিদপুর ইউনিয়নের আয়তন ২.৭৭ বর্গ কিলোমিটার।
প্রশাসনিক কাঠামো
ফরিদপুর ইউনিয়ন কুলিয়ারচর উপজেলার আওতাধীন একটি ইউনিয়ন পরিষদ। এই ইউনিয়নের প্রশাসনিক কার্যক্রম কুলিয়ারচর থানার আওতাধীন। কিশোরগঞ্জ-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। নির্বাচনী আসনটি কুলিয়ারচর ও ভৈরব এই দুই থানার সমন্বয়ে ঘটিত। এটি কিশোরগঞ্জ জেলায় অবস্থিত জাতীয় সংসদের ১৬৭নং আসন।
জনসংখ্যার উপাত্ত
২০১১ সালের আদমশুমারি অনুযায়ী ফরিদপুর ইউনিয়নের মোট জনসংখ্যা ১৫,৩৭৭ জন। এর মধ্যে পুরুষ ৭,৮৯৭ জন এবং মহিলা ৭,৪৮০ জন। মোট পরিবার ২,১২০ টি।
যোগাযোগ ব্যবস্থা
পায়েচালিত রিক্সা, অটোরিক্সা, সিএনজি  এই তিন প্রকারের যানবাহন দিয়ে ফরিদপুর ইউনিয়নের লোকজন  যাতায়াত করেন।
কুলিয়ারচর উপজেলা থেকে দারিয়াকান্দী বাসট্যান্ড (উপজেলা থেকে দারিয়াকান্দী বাসট্যান্ড ভাড়া ১০ টাকা) হয়ে দারিয়াকান্দী বাসষ্ট্যান্ড থেকে(দারিয়াকান্দী থেকে ফরিদপুর সিএনজি ভাড়া ভাড়া ২০ টাকা) ফরিদপুর ইউনিয়ন পরিষদ।
কিশোরগঞ্জ জেলা অফিস থেকে ৩২বাস স্টেশন রিক্সা ভাড়া ২০ টাকা, ৩২বাস ষ্টেসন থেকে বাসে দারিয়াকান্দী বাসট্যান্ড বাস ভাড়া ৪০/৫০ টাকা, দারিয়াকান্দী বাসট্যান্ড থেকে থেকে ফরিদপুর ইউনিয়ন পরিষদ সিএনজি ভাড়া ভাড়া ২০ টাকা।
ফরিদপুর সাবু সরকার বাড়ি থেকে ফরিদপুর ইউনিয়ন পরিষদ রিক্সা ভাড়া ১০, বাংলাবাজার থেকে ফরিদপুর ইউনিয়ন পরিষদ পর্যন্ত রিক্সা ভাড়া ১৫ টাকা, আলীনগর থেকে ফরিদপুর ইউনিয়ন পরিষদ রিক্সা ভাড়া ২০, নলবাইদ থেকে ফরিদপুর ইউনিয়ন পরিষদ রিক্সা ভাড়া ১৫, চরপাড়া থেকে ফরিদপুর ইউনিয়ন পরিষদ রিক্সা ভাড়া ১৫, নাপিতের চর থেকে ফরিদপুর ইউনিয়ন পরিষদ রিক্সা ভাড়া ২০।
লার্ক
লার্ক স্যুট হল একটি এন্টারপ্রাইজ কোলাবরেশন প্ল্যাটফর্ম যা বাইটড্যান্স দ্বারা ডেভেলপকৃত এবং ২০১৯ সালে সর্বসাধারণের জন্য প্রথম প্রকাশ করা হয়।
লার্ক এবং এর চীনভিত্তিক সফটওয়্যার ফিশু ("উড়ন্ত বার্তা") একে অপরের থেকে স্বাধীনভাবে কাজ করে এবং ব্যবহারকারীর ডেটা আলাদাভাবে সংরক্ষণ করে (সিঙ্গাপুরে লার্ক, বেইজিংয়ে ফিশু)।
ইতিহাস
লার্ক মূলতঃ লার্ক টেকনোলোজিস পিটিই লিমিটেড দ্বারা ডেভেলপ করা হয়েছিল। যা সিঙ্গাপুরে অবস্থিত বাইটড্যান্সের একটি সহযোগী প্রতিষ্ঠান। এবং এটি মূলত একটি অভ্যন্তরীণ হাতিয়ার হিসেবে তৈরি করা হয়েছিল।
২০১৮ সালের নভেম্বরে লার্ক বাইটড্যান্সের অভ্যন্তরীণ যোগাযোগ এবং সহযোগিতার প্ল্যাটফর্মে পরিণত হয়েছিল।
২০১৯ সালের এপ্রিলে লার্ক বিদেশী বাজারে অবমুক্ত হয়।
২০২০ সালের মার্চ মাসে, ক্লাউড-ভিত্তিক ফাইল ম্যানেজমেন্ট এবং ডকুমেন্ট এবং স্প্রেডশীট এডিটিং-এ ফোকাস করে বাইটড্যান্স একটি "গুগল-এর মতো অফিস কোলাবরেশন টুলস" (গুগল ওয়ার্কস্পেসকে উল্লেখ করে) প্রকাশ করার জন্য প্রস্তুত।
২০২০ সালের এপ্রিল মাসে, কোভিড-১৯ মহামারী চলাকালীন, লার্ক দক্ষিণ-পূর্ব এশিয়া জুড়ে বিনামূল্যে তার পরিষেবা উপলব্ধ করেছিল।
পোল ডান্স
থাম্ব| ২০১৫ সালে পোল ড্যান্সার পারফর্ম করছেন পোল ডান্স একটি উল্লম্ব মেরুকে কেন্দ্র করে নৃত্য এবং অ্যাক্রোব্যাটিকসকে একত্রিত করে। এই পারফরম্যান্স আর্ট ফর্মটি শুধুমাত্র ভদ্রলোকের ক্লাবগুলিতেই আদিরসাত্মক নৃত্য হিসাবে নয়, বরং ফিটনেসের একটি মূলধারার ফর্ম হিসাবে, জিম এবং ডেডিকেটেড ডান্স স্টুডিওতে অনুশীলন করা হয়। পোল ড্যান্সের উত্সাহীরা সব বয়সী; যদিও অনেকেই যারা এই নৃত্য এবং অ্যাক্রোবেটিক ফর্মটি করেন তারা প্রাপ্তবয়স্ক, তবে ছোট বাচ্চাদের প্রতিযোগিতায় শেখা এবং পারফর্ম করা থেকে বিরত রাখে না। বিশ্বের বিভিন্ন দেশে অপেশাদার এবং পেশাদার পোল ডান্সের প্রতিযোগিতা অনুষ্ঠিত হয়।
কৌষীতক্যুপনিষদ্
কৌষীতকি উপনিষদ্ (কৌষীতক্যুপনিষদ্, সংস্কৃত : कौषीतकि उपनिषद्) ঋগ্বেদে ওতপ্রোত একটি প্রাচীন হিন্দু ধর্মপুস্তক। এই উপনিষদটি কৌষীতকি শাখার সাথে জড়িত, যদিও এটি একটি সামান্য উপনিষদ্, অর্থাৎ বেদান্ত দর্শনের সবক'টা সাধনা-তেই প্রচলিত। এটি রবার্ট হিউমের প্রণীত ১৩টি প্রধান উপনিষদের তালিকাভুক্ত, আর প্রাচীন হিন্দুধর্মের ১০৮টি উপনিষদের সমূহ মুক্তিকাতে এটি ২৫তম স্থান গ্রহণ করে।
কৌষীতকি ব্রাহ্মণ উপনিষদ্ নামেও পরিচিত এই উপনিষদটি কৌষীতকি আরণ্যক বা শঙ্খায়ন আরণ্যক-এর অংশ। এই আরণ্যকটির পনেরোটি অধ্যায় রয়েছে, যার মধ্যে চারটি মিলে কৌষীতকি উপনিষদ্ গঠন করে।
কালক্রম
অন্যান্য উপনিষদগুলোর মত কৌষীতকি উপনিষদের কালানুক্রমও এখনও পর্যন্ত অস্পষ্ট। সমস্ত পণ্ডিতদের অভিমতই মূলতঃ ভাষারূপের প্রাচীনত্ব, ভাষাশৈলী ও অন্য কোনও গ্রন্থের সাথে ভাব বা বাক্যের পুনরাবৃত্তির বিশ্লেষণ এবং কোন দর্শনের প্রভাব অন্য কোন দর্শনের উপর পড়ে এটার একটা অনিশ্চিত অনুমান লাগানোর উপর ভিত্তি করে প্রদত্ত।
কৌষীতকি উপনিষদ্ সম্ভবতঃ খ্রীস্টপূর্ব ১ম সহস্রকের মধ্যভাগে রচিত। রানাডে কৌষীতকি উপনিষদ্-কে প্রাচীন উপনিষদসমূহের কালক্রমানুসারে বিভক্ত তৃতীয় বর্গে স্থান দেন, ঐতরেয় ও তৈত্তিরীয় উপনিষদের সাথে। হুয়ান মাস্কারো মনে করেন যে কৌষীতকি উপনিষদ্ বৃহদারণ্যক, ছান্দোগ্য ও তৈত্তিরীয় উপনিষদগুলোর পরে, তবে অন্যান্য সকল প্রধান উপনিষদগুলোর আগে, রচিত। পল ডয়সন ও উইণ্টার্নিটজ্ উভয়েই মনে করেন যে কৌষীতকি উপনিষদ্ বৌদ্ধ ও জৈন সুত্রগুলোর পূর্বে রচিত প্রাচীনতম গদ্যরূপ উপনিষদগুলির অন্যতম।